**NOTĂ INFORMATIVĂ**

**la proiectul Hotărârii Guvernului „Pentru modificarea**

**Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală, aprobat prin Hotărârea Guvernului nr.837/2016”**

|  |
| --- |
| * + - 1. Denumirea autorului şi, după caz, a participanţilor la elaborarea proiectului |
| Proiectul Hotărîrii Guvernului „Pentru modificarea Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală aprobat prin Hotărârea Guvernului nr.837/2016” a fost elaborat de Ministerul Sănătății, Muncii și Protecției Sociale. |
| 2. Condiţiile ce au impus elaborarea proiectului de act normativ şi finalităţile urmărite |
| Proiectul în cauză este elaborat în contextul desfășurării acțiunilor dedicate **Anului Lucrătorului Medical,** declarat prin Decretul Peședintelui Republicii Moldova nr.1575-VIII din 25 mai 2020, în scopul aprecierii efortului sporit al personalului medical în lupta contra pandemiei de COVID-19 și luând în considerare necesitatea perfecționării politicilor de stat îndreptate spre îmbunătățirea condițiilor de muncă și asigurarea statutului social înalt al lucrătorilor medicali.  Proiectul de aseemena se încadrează în Planul de acțiuni al Guvernului pentru anii 2020-2023, aprobat prin Hotărîrea Guvernului nr.636/2019, în deverea realizării obiectivului „*6.19. Îmbunătățirea condițiilor de muncă și motivare corespunzătoare a angajaților din sistemul de sănătate”*.  Scopul de bază al proiectului constă în majorarea salariilor personalului medical angajat în instituțiile medico-sanitare publice încadrate în sistemul asigurării obligatorii de asistență medicală. |
| 3. Descrierea gradului de compatibilitate, pentru proiectele care au ca scop armonizarea legislaţiei naţionale cu legislaţia Uniunii Europene |
| Proiectul respectiv nu are scop armonizarea legislației naționale cu legislația Uniunii Europene |
| 4. Principalele prevederi ale proiectului şi evidenţierea elementelor noi |
| Proiectul nominalizat prevede majorarea cu 30% a mărimii salariilor de funcție ale personalului medical (medici, asistente medicale, infirmiere) din instituțiile medico-sanitare publice încadrate în sistemul asigurării obligatorii de asistență medicală.  Proiectul, de asemenea, prevede majorarea cu 30% a salariilor de funcție lunare ale conducătorilor auto din serviciul de asistență medicală urgentă prespitalicească în contextul în care se înregistrează o fluctuație mare de personal în rîndul conducătorilor de autosanitare, care se eliberează din serviciul de asistență medicală de urgență prespitalicească din motivul salariilor mici și condițiilor dificile de activitate (efortul psihoemoțional sporit, arderea profesională la locul de muncă). Actualmente, Centrul Național de Asistență Medicală Urgentă Prespitalicească înregistrează o lipsă de circa 150 șoferi.  Suplimentar, proiectul în cauză prevede trecerea șefilor de departamente-medici din anexa nr.3 în anexa nr.1 a Regulamentului, deoarece această categorie de angajați nu se regăsesc în personalul de conducere (conducător, adjuncții conducătorului), conform actelor normative în vigoare.  Fără a avea drept consecință reducerea salariilor actuale, proiectul prevede că salariile de funcție lunare ale șefilor de departamente-medici se stabilesc cu o majoare de 50-90 la sută față de salariul corespunzător funcției de medic stabilit în anexa nr.1, conform specialității și vechimii deținute.  Această normă rezidă inclusiv din prevederea art.11 lit.r) din Legea privind administrația publică centrală nr. 98/2012, care stipulează că, Ministrul numește în funcții, modifică, suspendă și încetează raporturile de serviciu (de muncă) ale conducătorilor și adjuncților structurilor organizaționale din sfera de competențe, cu atât mai mult în cazul instituțiilor medico-sanitare publice pentru care MSMPS are calitatea de Fondator. Or, conform prevederilor actuale ale Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală aprobat prin Hotărârea Guvernului nr.837/2016, salariul de funcție, precum și suplimentele la salariul de funcți ale personalului specificat în anexa nr.3 (director, vicedirectori, sefi de departamente, contabil șef, șef serviciu economic etc.) se stabilesc de Fondator.  Această modificare prevede că decizia privind stabilirea mărimii salariilor de funcție ale șefilor de departamente-medici, reieșind din performanța profesională a fiecărei persoane vizate, va aparține conducătorului instituției. Totodată, odată cu aprobarea acestei modificări, șefii de departamente-medici vor beneficia în continuare de suplimente de performanță la salariu, inclusiv de suplimentul pentru îndeplinirea indicatorului de performanță profesională ”*Acordarea asistenței medicale pacienților cu COVID-19, în baza definiției de caz contact/suspect/probabil/confirmat*”, în mărime de 100% la salariul de funcţie. |
| 5. Fundamentarea economico-financiară |
| Sub aspect financiar, cheltuielile necesare pentru punerea în aplicare a majorării salariilor de funcție cu 30%, vor fi acoperite din contul și în limita mijloacelor contractate de către instituțiile medico-sanitare publice cu Compania Națională de Asigurări în Medicină, precum și din alte surse de venit, în conformitate cu legislația în vigoare.  Cheltuielile necesare pentru majorarea salariilor de funcții cu 30% propuse în proiect se estimează pentru anul 2020 la circa 362 570,3 mii lei, de care vor beneficia circa 42 918 de funcții ocupate. Resursele financiare necesare pentru implementarea proiectului au fost planificate în cadrul fondurilor asigurării obligatorii de asistență medicală, ca urmare a rectificării Legii Fondurilor Asigurării Obligatorii de Asistență Medicală pentru anul 2020.  Noile reglementări propuse spre aprobare nu vor determina micșorarea cheltuielilor legate de acordarea serviciilor medicale și respectiv nu vor afecta calitatea serviciilor medicale prestate. |
| 6. Avizarea şi consultarea publică a proiectului |
| Anunțul privind inițierea elaborării proiectului hotărîrii Guvernului este plasat pe site-ul Ministerului Sănătăţii, Muncii şi Protecţiei Sociale, la compartimentul Transparența, secțiunea proiecte supuse consultărilor publice. De asemenea proiectul de Hotărâre a fost plasat pentru consultare publică și pe portalul [www.particip.gov.md](http://www.particip.gov.md). |
| 7. Constatările altor expertize |
|  |
| 8. Constatările expertizei anticorupţie |
|  |
| 9. Constatările expertizei juridice |
|  |

**Ministru Viorica DUMBRĂVEANU**